**Referat bestyrelsesmøde 04.06.18**

* Opdatering fra Jørgen:
  + Plan for nedvaskning af stalde udført og lagt op via FB under mødet.
  + Der er planlagt sommerferie for alt personale. Der orienteres via FB således alle er orienteret når Jørgen holder ferie, samt hvem der kontaktes i stedet.
  + Fodersiloer – er nu opsat i stakladen. Jørgen indkalder alt foderpersonale til introduktion af de nye siloer. Der meldes via FB, når vi opstarter i blanding af det nye foder i det gamle.

Julie tager kontakt til foderkonsulent mhp. Behov for individuelle foderplan hos nogle pensionærer. Jørgen og personalet sørger for at alle foderskilte opdateres i omregnede mål – til nyt foder.

* Opdatering fra Cathrine:
  + Rideskolestævne med lidt færre starter end forventet – primært på voksendelen.
  + Heste/ponyer: Benny fortsat udfordret af hoste(som også en del pensionærheste er udfordret af). Citango afv. ktrl. Scanning mhp. Opstart af ridning. Jumper halt – forventes i gang efter kort pause. Tinka – ny tinker, bliver på rideskolen. Indkøb af ny rideskolehest udsættes til efter sommerferien.
  + Ridelejre med enkelte ledige pladser – ellers som vanligt stor tilslutning. Der afvikles også i år ”En duft af pony” – kommunalt sommerferietilbud i uge 31.
* Økonomi:
  + Der bliver trukket flere større poster bl.a. grundet fodersiloer/bygning af nye udebokse. Ganske som forventet. Vi afventer regnskab fra netop afholdte jubilæumsstævne.
* 2020:
  + Der er sat i gang med maling af udebokse. Der bliver behov for rykning af pæle ud til folden der bruges af rideskoleponyerne ved siden af – af hensyn til at sikre brandvejen. Jørgen sørger for dette. Der er planlagt endelig opmåling af bokse mod møddingen.
* Persondatalov:
  + Der er udarbejdet arbejdsgange og erklæringer i henhold til det materiale Dansk Rideforbund henviser til. Underskrives af formanden, og opbevares på kontoret.
* Diverse:
  + Udkast til info.folder til nye pensionærer godkendes. Er udarbejdet af Gitte Hellerup – og udleveres til alle nye pensionærer der kommer til BAL.
  + Fodervagter, flere oplevelser af ”glemte” vagter, eller fodring der starter sent. Det aftales at der opsættes oversigter over hvem der har fodervagterne – her noteres også såfremt der er byttet. På den måde kan alle vide hvem der har den pågældende fodervagt. Tavlen opsættes så den kan ses af alle.
  + Parkering på Kildesvinget – der rettes henvendelse til kommunen, da vores nabo selv har opsat p-skilt. Der er tvivl om reglerne for det aktuelle stykke vej.
  + Mængden af udstyr heste/ponyer skal have på i forb. Med fold er stigende(klokker/gamacher osv.) Frem mod næste møde drøftes hvorledes vi kan sikre os fremadrettet.